钦定古今图书集成/明伦汇编/氏族典/第298卷 > 《廖用贤尚友录》 > 姜岐
## 钦定古今图书集成/明伦汇编/氏族典/第298卷 > 《廖用贤尚友录》 > 姜岐

按《尚友录》：岐字子平，汉阳人。少孤力学，名重西州。桥
元守郡日，召岐为功曹，不应。元怒，敕督邮尹益逼之
曰：“若复拒，趣嫁其母而后杀岐。”益争之力，元更怒，杖
益。益谏曰：“夺人之志不仁，逼人之就不知，益敢以死
守之！”元乃止。岐于是高名逾广。母死，丧礼毕，尽让平
水田与兄岑，遂隐居，以畜蜂豕为事，教授者满于天
下，前后征辟皆不就，以寿卒于家。